Na osnovu  Rješenja o imenovanju predsjednika i članova Komisije za pripremu predloga simbola Opštine Tuzi (’’Službeni list CG-opštinski propisi“, br. 39/19) Komisija za pripremu predloga simbola Opštine Tuzi,dana 18. oktobra 2019. godine, raspisuje

**K  O  N  K  U  R  S**

**ZA  IZRADU  IDEJNOG  RJEŠENjA  GRBA I**

**ZASTAVE  OPŠTINE TUZI**

**I**

Pravo učešća na konkursu imaju sva pravna i fizička lica  državljani  Crne Gore, odnosno registrovani na teritoriji Crne Gore a nijesu članovi Komisije, ni lica koja je Komisija angažovala u svom radu.

**II**

Predlog za idejno rješenje grba i zastave Opštine Tuzi treba, u skladu sa Zakonom o lokalnoj samoupravi, da odgovara:  **istorijskim, kulturnim, prirodnim i drugim obilježjima opštine i ne mogu biti u istovjetnom ili modifikovanom obliku sa državnim simbolima, simbolima pripadnika manjinskih naroda i drugih manjinskih nacionalnih zajednica, niti sa državnim simbolima drugih država, ili sa znakom političke partije, privrednog društva, ustanove, drugog pravnog lica ili organizacije.**

**III**

**Opšti kriteriji za izradu idejnog rješenja grba i zastave:**

Grb i zastava moraju biti izrađeni u skladu s uobičajenom heraldičkom veksikološkom praksom i odgovarati sadržaju koji je određen tačkom II konkursa;

1. Broj, raspored i sadržaj polja na predloženom rješenju grba treba  biti primjeren heraldičkoj praksi;
2. Grb se mora raditi u dvije varijante: osnovnoj (takozvani mali grb) i proširenoj odnosno službenoj (takozvani srednji grb);
3. Osnovni grb mora da sadrži ''ŠTIT'' kao esencijalni heraldički element i tradicionalni simbol zaštite;
4. Broj, raspored i sadržaj polja u štitu moraju zadovoljiti heraldičku praksu, a njihov sadržaj mora biti u skladu sa zahtjevima iz tačke II konkursa;
5. Prošireni - službeni grb - mora ispod štita imati latinični natpis **Tuzi/Tuz**;
6. Oblik i forma grba mora da omogućava tehniku štampanja u više boja i da se grb, kao simbol može koristiti za izradu plaketa, povelja, znački, javnih priznanja, suvenira i slično;
7. Zastava treba  da je pravougaona (odnos 6:4) i mora biti osmišljena shodno veksikološkoj praksi, u potpunosti ili djelimično  i da korespondira sa elementima grba.

**IV**

**Posebni uslovi u pogledu prezentacije i opreme predloženog grafičkog rješenja grba i zastave:**

Crteži kojima se predstavlja predlog rješenja grba i zastave moraju biti rađeni u boji i dostavljeni na zasebnim listovima formata A4;

1. Svaki od navedenih listova koji sadrži predloge mora biti zasebno obilježen šifrom  i brojem;
2. Za grb, uz crteže u boji, na posebnom listu formata A4 mora se dostaviti i crno-bijela varijanta istog rješenja;
3. Na posebnom listu formata A4 moraju se dostaviti razradni primjeri sa aplikacijama predloženog grba na memorandumu, poštanskoj koverti i vizit karti;
4. Tehnika izrade predloga može da bude i ručna ali u boji (tehnike: tuš, tempera, gvaš i akvarel, ili kombinacija tih tehnika); Pored dostave crteža na papiru, predlog rješenja se dostavlja i u elektronskoj formi na CD-u tako što će šifra  i broj crteža biti upisan na samom CD-u i na njegovom omotu.
5. Uz crteže neophodno je dostaviti i **blazon** - tekstualni opis sadržaja grba i zastave (jedan zajednički tekst za oba simbola) ali sa posebnim osvrtom na grb i posebno za zastavu.

 **V**

**Dostavljanje konkursnih radova, njihov odabir i konkursne nagrade:**

1.    Konkursni radovi se dostavljaju u paketima (kovertama A4) POD ŠIFROM najkasnije do 16,00 časova posljednjeg dana konkursa i na adresu:  **opština Tuzi, Komisija za pripremu predloga simbola Opštine Tuzi, 81206 Tuzi,  sa naznakom   KONKURS ZA IDEJNO RJEŠENjE GRBA I ZASTAVE OPŠTINE -TUZI - NE OTVARATI.**

2.   Uz rad, u posebnoj,  zatvorenoj koverti potrebno je dostaviti lične podatke učesnika (ime i prezime, adresu stanovanja i broj telefona) kao i pisanu izjavu autora da ukoliko bude nagrađen svoje autorsko pravo automatski prenosi na raspisivača konkursa odnosno Opštinu Tuzi, i da je ponuđeno rješenje lična kreacija autora.

3.    Konkurs traje **30 dana** od dana njegovog objavljivanja. Ukoliko zadnji dan konkursa pada u dane vikenda ili državnog praznika rok konkursa je prvi radni dan nakon vikenda ili državnog praznika.

4.    Komisija će po završetku konkursa zapisnički pregledati sve dospjele radove i izvršiti njihov odabir u roku od 7 dana i o tome obavijestiti javnost putem javnih medija(sajta), a nagrađeni učesnici pismenim obavještenjem.

5.     Tri najuspješnija idejna rešenja se nagrađuju i nagrade obuhvataju naknadu za rad, uložena materijalna sredstva i ustupanje autorskih prava raspisivaču konkursa.

Nagrade su sljedeće:

I        nagrada: **600,00**  eura

II       nagrada: **300,00** eura

III      nagrada: **100,00** eura

**VI**

 **USLOVI KONKURSA:**

1. Svaki učesnik konkursa može učestvovati sa najviše tri rada,  ali svaki taj rad mora biti dostavljen Komisiji kao posebna pošiljka (rad) i sa posebnom šifrom i traženim sadržajem;

2.   Radovi koji na adresu Opštine Tuzi budu stigli nakon isteka roka od 30 dana od dana objavljivanja konkursa  neće se uzimati u razmatranje;

3.   Nepotpuni predlozi idejnih rješenja, što na početku pregleda dospjelih radova zapisnički ustanovljava Komisija, takođe se neće uzimati u razmatranje.

E- mail adresa: **tuzi****@tuzi.org.me**

Osoba za kontakt:

-      Fadil Kajoshaj

-     Opština Tuzi 020/875-167

**Komisija za pripremu predloga simbola**

**Opštine Tuzi**